ngunit ang anino, lalo pang maliksi ay nakapangibabaw na sa babahang ladrilyo, at bago dumating ang isang ilaw ay nakalundag na sa ilog at nagpadingig ng isang alaguwak sa pagbagsak sa tubig. agad agad na mabatid ang pangyayari, nang makakuha ng mga ilaw, at makita ang di ayos na anyo ng mga nabiglang mga dios, si ben zayb, lipus kamuhian at taglay na ang pagsang ayon ng sumisiyasat ng mga inililimbag, ay nagtatakbong tungo sa kaniyang bahay (isang entresuelo na tinitirahan niyang may ibang kasama), upang sulatin ang lalong malamang salaysay na nabasa sa silong ng langit ng pilipinas; ang general ay aalis na masama ang loob kung hindi mababasa muna ang kaniyang mga pasaring, at ang gayoy hindi mapahihintulutang mangyari ni ben zayb, na may magandang puso. nagtiis na ngang iwan ang hapunan at ang sayawan at hindi natulog ng gabing yaon. mauugong na bulalas sa pagkagulat, pagkamuhi, ipalagay na wariy gumuho ang mundo at ang mga bituin, ang mga walang lipas na bituin ay nangagkakaumpugan!